Nu kan du lease ID.Buzz til ny skarp pris

Der kører allerede knapt fem tusinde ID.Buzz rundt på de danske veje – og inden for de næste måneder kommer der med garanti endnu flere. Volkswagen har nemlig lavet et tilbud på privatleasing af den ikoniske elbil, der nu kan leases for 3.995 kroner om måneden – endda inklusive 15.000 kilometer årligt.

Hagen er, at du skal smide et relativt højt beløb på disken, når aftalen indgås, nemlig 25.000 kroner. Til gengæld er de samlede udgifter over tre år kun på 43 procent af kontantprisen. Altså væsentlig under de 50 procent, vi anser for at udgøre et godt leasing-tilbud.

Priserne gælder til og med den 30. september 2025, med indregistrering inden d. 31. december 2025. Tilbudet gælder for både den lange og den korte udgave af ID.Buzz – og for de tre forskellige udstyrsvarianter. Men der er naturligvis mest at spare, hvis man vælger de mindste udstyrsmodeller.

Her er en oversigt:

Kort udgave | Udbetaling | Månedligt | Samlet i 36 mdr. | Kontantpris | Procent
ID.Buzz Kort Life+ | 25.000 | 3.995 | 169.420 | 394.995 | 42,9 %
ID.Buzz Kort Style+ | 25.000 | 5.395 | 219.820 | 474.995 | 46,3 %
ID.Buzz Kort GTX+ | 25.000 | 6.295 | 252.220 | 529.995 | 47,6 %

Lang udgave | Udbetaling | Månedligt | Samlet i 36 mdr. | Kontantpris | Procent
ID.Buzz Lang Life+ | 25.000 | 4.395 | 183.820 | 424.995 | 43,3 %
ID.Buzz Lang Style+ | 25.000 | 5.995 | 241.420 | 514.995 | 46,9 %
ID.Buzz Lang GTX+ | 25.000 | 6.995 | 277.420 | 569.995 | 48,7 %

ID.Buzz er ikke den mest energieffektive elbil på markedet. Overhovedet. Men er du vild med design og nostalgi, er ID. Buzz svær at slå. Samtidig er det en ekstremt fleksibel elbil. Du får funktionaliteten fra en minibus, men med et image der oser af weekendeventyr.

Som vi skrev i vores test af den lange udgave af ID.Buzz: “Det er en bil, der gør hverdagen lidt sjovere og weekenderne lidt længere. Og det er mere, end man kan sige om de fleste biler, uanset hvor mange skærme og hestekræfter de måtte have”.

LÆS HELE ANMELDELSEN HER: Volkswagen ID.Buzz Lang

Se mere hos Volkswagen Danmark her: Kort udgave og Lang udgave.

Nu kan du lease ID.Buzz til ny skarp pris