Skarpe priser på ny og bedre ID. Buzz

I forbindelse med lanceringen af den lange 7-personers udgave af ID. Buzz, har Volkswagen givet den korte udgave en ordentlig opdatering. Og der er godt nyt over hele linjen, for ikke alene er den nye udgave forbedret på alle tekniske parametre, den er også billigere end den gamle udgave.

Den er faktisk blevet hele 40.000 kroner billigere, så Life-udgaven, der er indstigningsudgaven, fås for 389.995 kroner. Den gamle udgave kostede 429.995 kroner.

Og det er ikke fordi, Volkswagen har sparet og skåret i udstyr. Tværtimod er den nye udgave på alle måder bedre. Den har fået samme opdatering af drivlinjen som de seneste udgaver af ID.4 og ID.5. Det betyder, at den kører op til 20 kilometer længere på en opladning og at den oplader hurtigere – 185 kW mod 170 kW i den gamle.

Den er også blevet udrustet med de nye motorer, der øger mængden af heste med 82, så den nu leverer 286 heste og et moment på 560 Nm (tidligere 310 Nm).

Volkswagen ID. Buzz | Life | Style
Rækkevidde (WLTP) | 461 km | 461 km
Batterikapacitet (netto) | 79 kWh | 79 kWh
Motor | 286 hk / 560 Nm | 286 hk / 560 Nm
Acceleration 0-100km/t | 7,6 sekunder | 7,6 sekunder
Topfart | 160 km/t | 160 km/t
Ladeeffekt (AC/DC) | 11 kW / 185 kW | 11 kW / 185 kW
Ladetid 10-80 procent | 26 minutter | 26 minutter
Leasing* | 15.000 kr./ 4.495 kr. mdr. | 15.000 kr./ 5.595 kr. mdr.
Kontantpris | 389.995 kr. | 459.995 kr.

* Leasingaftalen løber over 48 måneder med 10.000 km årlig kørsel. 5.000 km ekstra om året

Også indenfor er der sket ting. Den nye, store skærm fra ID.7’eren er nemlig flyttet ind i ID. Buzz. Det betyder, at der er 12,9 fine tommer til at betjene bilen.

Det er også blevet muligt at få seks sæder installeret i bilen (2+2+2). Denne tredje række kan afmonteres og tages ud af bilen efter behov. Men det er ekstraudstyr til begge varianter og fornøjelsen står i 15.695 kroner.

Varmepumpe er også ekstratilbehør, men det er trods alt en forbedring, for sådan en kunne man slet ikke montere i den gamle udgave af Buzz.

Læs også: 7-personers ID. Buzz er billigere end den gamle 5-personers udgave.

Skarpe priser på ny og bedre ID. Buzz