VW sænker priserne på ID.-elbilerne

VW er klar med lavere priser og tilbyder nu også flere udstyrsvarianter på ID.-elbilerne.

Der er både direkte prisfald, men også prisfald i en kombination med mere standardudstyr end tidligere, hvilket i sidste ende giver mere bil for pengene.

ID.Buzz har fået det største prisfald og kan nu fås fra 429.995 kr., men også ID.4 er faldet i pris og fås nu fra 334.995 kroner i en Pure-udgave.

ID.3 til lige under 300.000 kroner

Den hidtil mest kompakte model i ID-serien, ID.3, gennemgår en forandring i 2023 med betydelige prisændringer og mere udstyr som standard. Oprindeligt lanceret til 319.995 kr. med et 58 kWh-batteri og en rækkevidde på 426 kilometer, starter samme model nu fra 299.995 kr.

VW introducerer dog en en Style-model, der prissættes til 309.995 kr. for det mindre batteri og 339.995 kr. for modellen med det store 77 kWh-batteri, hvilket inkluderer en masse udstyr og gør Pro-versionen overflødig.

Style-udgaven til blot 10.000 kr. indeholder bla. 18″ alufælge, metallic lakering, IQ.Light LED-matrix-forlygter, bakkamera, nøglefri betjening, opvarmet rat, udvidet parkeringsassistent m.m.

Mere udstyr i ID.4 og ID.5

ID.4 genintroduceres i en Pure-variant med det basale udstyr, 170 hk og en rækkevidde på kun 362 kilometer til 334.995 kr.

Fokus er dog på de nye udgaver med 286 hk. ID.4 starter fra 369.995 kr. i en Pro-version, men ligesom ID.3 er der også en ny Style-variant. For 379.995 kr. får man eks. elektrisk bagklap, 19″ alufælge, IQ.Light Matrix-LED-forlygter m.m., samt en rækkevidde på 543 kilometer.

ID.5, udstyret med 286 hk, et 77 kWh-batteri og en rækkevidde på 553 kilometer, kommer som en Pro-version med grundlæggende udstyr til 374.995 kr. og som en Style-variant, der deler udstyrspakken med ID.4 Style, prissat til 384.995 kr.

ID.Buzz til 429.995 kr.

Indtil nu startede ID.Buzz fra 489.995 kr. for Life-udgaven, men med de nye priser kan den nu fås fra 439.995 kr. med udstyr, herunder 19″ alufælge, et bakkamera, nøglefri betjening, adaptiv fartpilot, navigation og parkeringsassistent.

VW bringer dog også ny Pro-udgave til 429.995 kr., på bekostning af mindre udstyr, sammenlignet med Life.

ID. Buzz Style startener nu fra 499.995 kr., hvilket er et prisfald på 80.000 kr. Her får man 20″ alufælge, IQ.Light Matrix-LED-forlygter, elektrisk justerbare forsæder med massagefunktion, elektrisk skydedøre, en elektrisk bagklap og en udvidet pakke af assistentsystemer.

ID.7 fra 449.995 kr. samt ny Style-udgave

Sidst i november måned, inden iD.7 kom på markedet, justerede VW priserne på bilen, hvor startprisen blev sænket til 449.995 kroner. Nu fås den også i en Style-udgave til 489.995 kroner. I sidstnævnte får du blandt andet udstyr som: El-betjente forsæder med indbygget massagefunktion, Travel Assist, bakkamera inklusiv 360 graders kamera, Park Assist Plus, IQ.Light Matrix-LED-forlygter, el-betjent bagklap og metallak.

”Med nye billigere indstigningsmodeller og nye veludstyrede Style-modeller har vi gjort Volkswagens familie af fuldelektriske ID.-modeller mere tilgængelig, og samtidig giver de nye udstyrsvarianter mere elbil for pengene. Og det gælder ikke kun for en enkelt model. Vi har med den nye pris- og modelstruktur styrket hele ID.-modelprogrammet, så Volkswagen kan tilbyde elektrisk mobilitet til attraktive priser for en meget bred kundegruppe med forskellige kørselsbehov og budget.” Lyder det fra Direktør for Volkswagen personbiler, Michael Ebeling.

Læs også : Volkswagen sænker prisen på ID.7

VW sænker priserne på ID.-elbilerne