Skarp leasingpris på elektrisk rugbrød

Volkswagen tilbyder nu en yderst skarp leasingtilbud på den ikoniske ID. Buzz. Med en førstegangsydelse på 15.000 kroner og en efterfølgende månedlig ydelse på 3.999 kroner er de samlede omkostninger til privatleasingaftalen over tre år 159.564 kroner. Aftalen indeholder 15.000 kilometer om året.

Det er cirka 33 procent af kontantprisen på 489.995 kroner. Altså temmelig langt under tommelfingerreglen for leasingtilbud, der er på 50 procent af nyprisen.

Tilbuddet gælder ID. Buzz Life 75 Years Edition. En udgave der har anhængertræk som standardudstyr. Den kører på 19-tommer Tilburg-letmetalfælge og har LED-for- og baglygter, adaptive fartpilot med Stop & Go-funktion samt Park Assist Plus-pakke. Inde i ID. Buzz Life kan man nyde varme i multifunktionsrattet, mens et to-zoners klimaanlæg temperer kabinen.

Anmeldelse: ID. Buzz er en skøn elbil, der lider af rækkevidde-problemer.

ID. Buzz kan køre op til 417 WLTP-kilometer på en opladning. Når der skal strøm på igen, kan den oplades med 11 kW AC og op til 170 kW DC, hvor den lader 10 til 80 procent på 30 minutter. Drivlinjen yder 204 hk/310 Nm og giver en topfart på 145 km/t.

Ønskes mere luksus og lækre detaljer, kan en ID. Buzz Style 75 Years Edition privatleases mod en førstegangsydelse på 15.000 kroner og en månedlig ydelse fra 4.699 kroner (samlet 184.764 kroner). Det er knapt 32 procent af kontaktprisen.

Video fra vores første tur i ID. Buzz

Det er ikke længe siden Tesla introducerede et leasingtilbud på Model Y, der var så godt, at det blev lukket igen efter bare et par uger. Nu er leasingprisen på Model Y igen oppe på 4.500 kroner, hvilket samlet giver 46 procent af kontantprisen.

Læs mere om tilbuddene hos Volkswagen Danmark.

Skarp leasingpris på elektrisk rugbrød